123. löggjafarþing 1998–99.

Þskj. 1085 — 521. mál.

Breytingartillögur

við frv. til l. um breyt. á l. nr. 117/1993, um almannatryggingar, með síðari breytingum, og um breyt. á l. nr. 118/1993, um félagslega aðstoð, með síðari breytingum.

Frá Össuri Skarphéðinssyni, Bryndísi Hlöðversdóttur,

Ástu R. Jóhannesdóttur og Ögmundi Jónassyni.

1.	Á undan 1. gr. komi ný grein, svohljóðandi:

Á eftir 1. málsl. 1. mgr. 5. gr. laganna koma tveir nýir málsliðir sem orðast svo: Landssamband eldri borgara tilnefnir til tveggja ára einn aðalmann í tryggingaráð og annan til vara. Öryrkjabandalag Íslands tilnefnir til tveggja ára einn aðalmann í trygg ingaráð og annan til vara.

2.	Við 4. gr.

a.	Í stað upphæðarinnar 181.476 kr." í a-lið komi: 191.622 kr.

b.	b-liður orðist svo: 3. mgr. orðast svo:

Lífeyrir hjóna, sem bæði fá lífeyri, skal nema tvöföldum lífeyri einstaklings. Heimilt er þó að miða lífeyri beggja við búsetutíma þess sem á lengri réttindatíma, sbr. lokamálslið 2. mgr.

3.	Við 14. gr. Greinin orðist svo:

Eftirfarandi breytingar verða á 33. gr. laganna:

a.	F-liður 1. mgr. orðast svo: Að greiða kostnað samkvæmt nánari ákvörðun trygginga
ráðs vegna psoriasissjúklinga sem að mati sérfræðinga þurfa að leita læknishjálpar á meðferðarstofnunum psoriasissjúklinga sem komi í stað sjúkrahúsvistar. Beri með ferð psoriasissjúklings hér á landi ekki fullnægjandi árangur að mati sérfræðinga og þörf er á loftslagsmeðferð á meðferðarstöð erlendis skal Tryggingastofnun ríkisins greiða kostnað fyrir allt að fjögurra vikna meðferð á ári samkvæmt nánari útfærslu í reglugerð.

b.	2. mgr. fellur brott.